**Ellis Park Stadium** (også kjent som **Coca-Cola Park** på grunn av sponsingen av Coca-Cola Company) er et rugby- og fotballstadion i byen Johannesburg i Sør-Afrika. Det var arena for finalen i Rugby-VM 1995, som ble vunnet av Sør-Afrikas landslag. Det store stadionet var landets mest moderne da det ble oppgradert i 1982 for å få plass til nesten 60 000 tilskuere. I dag er stadionet vert for både fotball og rugby, i tillegg til andre store arrangementer som utendørskonserter. Det har blitt synonymt med rugby ettersom den eneste tiden da rugby ikke ble spilt på Ellis Park var i 1980 og 1981, da stadionet gjennomgikk en oppgradering. 

Stadionet var opprinnelig oppkalt etter Mr J.D. Ellis, som gjorde tomta stadionet er bygget på tilgjengelig. I 2008 kjøpte Coca-Cola Company navnerettene til stadionet for 450 millioner ZAR (ca. 58 millioner USD), og stadionet fikk det offisielle navnet *Coca-Cola Park*.

Ligakamper, provinsielle kamper og internasjonale kamper har alle blitt spilt på Ellis Park, og det har fått besøk av lag som Brasil, Manchester United og Arsenal. Ellis Park Stadium er midtpunktet i en idrettssone sørøst i Johannesburg, og Johannesburg Stadium (friidrett), Standard Bank Arena (tennis) og et olympisk-klasse svømmebasseng. 

Ellis Park er hjemmebane til følgende lag:

* Orlando Pirates (Premier Soccer League)
* Lions (Cats frem til september 2006, Super 14 – rugbykonkurranse for sørlige halvkule)
* Golden Lions (Currie Cup - nasjonal rugbykonkurranse)

Tidligere ble også cricketkamper arrangert på stadionet. Det ble spilt seks testkamper mellom 1948 og 1954, men det har ikke vært brukt til First-class cricket siden New Wanderers Stadium åpnet i 1956 og brukes nå kun til fotball og rugby.

Historie
--------

Etter en lang og hard kamp ble Transvaal Rugby Football Union (i dag Golden Lions Rugby Union) grunnlagt og det opprettet et domene. De første kampene ble spilt på Wanderers Clubs stadion, som lå der Johannesburg stasjon ligger i dag. Bråk mellom de ulike rugbyklubbene samt Wanderers Clubs krav på banen for bruk til cricketkamper tvang Transvaal Rugby Football Union til å se etter et alternativ. 

Et område med et steinbrudd og søppelhaug i Doornfontein ble i 1927 sett på som et mulig alternativ. Transvaal Rugby Football Union forhandlet med Johannesburg byråd Mr J.D. Ellis (som Ellis Park er oppkalt etter) om tilgjengeligheten av dette området og 13 dekar (53 000 kvadratmeter) ble gjort tilgjengelig. Den 10. oktober 1927 ble den endelige leieavtalen inngått. En kvote på 600 britiske pund ble akseptert for gresset, og med et lån på 5000 britiske pund fra kommunen kunne byggingen av det nye stadionet starte. Stadionet ble ferdigstilt i løpet av åtte måneder og i juni 1928 ble den første testkampen spilt mot All Blacks. Dermed hadde Ellis Park blitt bygd og det ble internasjonalt kjent samt synonymt med rugby. I 1955 så folkemengder på mellom 38 000 og 100 000 (rekord) kampen mot British Lions. 

Ellis Park var arena for cricketkamper etter at en avtale ble inngått mellom Transvaal Rugby Football Union og Transvaal Cricket Union. Fra 1947, da over cricketbanen ble anlagt frem til 1956, var Ellis Park arena for ulike cricketkamper, men de siste kampene ble spilt i 1953/54-serien mot New Zealand. Deretter ble cricket flyttet til sin nye arena Wanderers, hvor dagens cricketarena også ligger. 

Den 28. april 1969 dannet Transvaal Rugby Football Union en stadionkomité for å undersøke mulighetene for en ny stadion, siden den som var i bruk ikke oppfylte noen av de nye kravene. Bare femten år senere, etter kampen mellom Transvaal og World Team den 31. mars 1979, ble det gamle Ellis Park revet. Kampene ble deretter spilt på Wanderers mens et nytt stadion var under bygging. 

En ny ledelse i Transvaal Rugby Football Union ble valgt i 1984, med Dr. Louis Luyt som formann og professor Joe Poolman som hans viseformann. Beslutningen om å plassere Ellis Park Stadium under ledelse av en tillitsvalgt ble tatt. Etter at Ellis Park Stadium ble notert på børsen i 1987 og på grunn av god økonomisk styring av Dr Luyt, kunne Ellis Park meddele at gjelden på 53 millioner rand var helt tilbakebetalt og at ytterligere 86 suiter kunne settes opp.

I dag er Golden Lions Rugby Union (tidligere Transvaal Rugby Union) og Ellis Park Stadium (Pty) Ltd gjeldfrie og har større pengeressurser enn alle de andre unionene og South African Rugby Union til sammen samt lånekrefter av tilsvarende størrelse.

I 2005 skrev Ellis Park historie ved å bli det første stadionet i Sør-Afrika eid av en mørkfarget person. Golden Lions Rugby Football Union overførte forvaltningen av Ellis Park idrettssone til et selskap med 51 % mørkfargede ansatte. Interza Lesego, Orlando Pirates og Ellis Park Stadium (Pty) Ltd utgjør det nye lederskapet av Ellis Park idrettssone.

Stadionet ble også vitne til en bisarr hendelse under en Premier Soccer League-fotballkamp mellom Orlando Pirates og Black Leopards den 17. januar 2007, da kraftig vind blåste flere reklameplater på sidelinjen ut på banen og traff en linjedommer og tre spillere. Spillet ble gjenopptatt syv minutter senere, men kampen ble til slutt avbrutt seks minutter før full tid på grunn av uventet kraftig regn og lyn som kom. Kampen hadde også kommet i gang 15 minutter for sent som følge av et strømbrudd.

### Katastrofen 11. april 2001

Utdypende artikkel: Katastrofen på Ellis Park Stadium 2001

Den 11. april 2001 oppstod det panikk blant tilskuerne under en fotballkamp mellom Orlando Pirates og Kaizer Chiefs. Med 42 døde er denne hendelsen den verste av sitt slag i Sør-Afrika til dags dato.

Arrangementer
-------------

### VM i rugby union 1995

I 1995 var Sør-Afrika vert for verdensmesterskapet i rugby union, og finalen ble spilt på Ellis Park den 24. juni foran 62 000 tilskuere. Sør-Afrika slo New Zealand 15-12 etter ekstra tid. 

**Kampoppsett:**


| Dato | Lag 1 | Res. | Lag 2 | Runde | Tilskuere |
| --- | --- | --- | --- | --- | --- |
| 27. mai 1995 | Irlands flagg Irland | 19-43 | New Zealands flagg New Zealand | Gruppe C | 38 000 |
| 31. mai 1995 | New Zealands flagg New Zealand | 34-9 | Wales’ flagg Wales | Gruppe C | 38 000 |
| 4. juni 1995 | Irlands flagg Irland | 24-23 | Wales’ flagg Wales | Gruppe C | 35 000 |
| 10. juni 1995 | Sør-Afrikas flagg Sør-Afrika | 42-14 | Samoas flagg Samoa | Kvartfinale | 52 000 |
| 24. juni 1995 | Sør-Afrikas flagg Sør-Afrika | 15-12 | New Zealands flagg New Zealand | Finale | 65 000 |

### Confederations Cup 2009

Ellis Park var én av arenaene i Confederations Cup 2009. 

**Kampoppsett:**


| Dato | Tid (UTC+2) | Lag 1 | Res. | Lag 2 | Runde | Tilskuere |
| --- | --- | --- | --- | --- | --- | --- |
| 14. juni 2009 | 16:00 | Sør-Afrikas flagg Sør-Afrika | 2-0 | New Zealands flagg New Zealand | Gruppe A | 48 837 |
| 18. juni 2009 | 20:30 | Egypts flagg Egypt | 1-0 | Italias flagg Italia | Gruppe B | 52 150 |
| 20. juni 2009 | 20:30 | Iraks flagg Irak | 0-0 | New Zealands flagg New Zealand | Gruppe A | 23 295 |
| 25. juni 2009 | 20:30 | Brasils flagg Brasil | 1-0 | Sør-Afrikas flagg Sør-Afrika | Semifinale | 48 049 |
| 28. juni 2009 | 20:30 | USAs flagg USA | 2-3 | Brasils flagg Brasil | Finale | 52 291 |

### VM i fotball 2010

Det ble spilt fem gruppespillkamper, en åttendedelsfinale og en kvartfinale på Ellis Park i fotball-VM 2010. Under mesterskapet ble kapasiteten midlertidig økt med 5 000 sitteplasser kun på den nordre enden, til i alt 65 000. Området som suiter for spesielle gjester gjennomgikk en betydelig ansiktsløftning. Det kom også nye garderober. De samlede kostnadene for renovasjonen var 500 millioner rand, og oppgraderingen ble fullført i juni 2008 – to år før verdensmesterskapet ble sparket i gang. 

**Kampoppsett:**


| Dato | Tid (UTC+2) | Lag 1 | Res. | Lag 2 | Runde | Tilskuere |
| --- | --- | --- | --- | --- | --- | --- |
| 12. juni 2010 | 16:00 | Argentinas flagg Argentina | 1–0 | Nigerias flagg Nigeria | Gruppe B | 55 686 |
| 15. juni 2010 | 20:30 | Brasils flagg Brasil | 2–1 | Nord-Koreas flagg Nord-Korea | Gruppe G | 54 331 |
| 18. juni 2010 | 16:00 | Slovenias flagg Slovenia | 2–2 | USAs flagg USA | Gruppe C | 45 573 |
| 21. juni 2010 | 20:30 | Spanias flagg Spania | 2–0 | Honduras’ flagg Honduras | Gruppe H | 54 386 |
| 24. juni 2010 | 16:00 | Slovakias flagg Slovakia | 3–2 | Italias flagg Italia | Gruppe F | 53 412 |
| 28. juni 2010 | 20:30 | Brasils flagg Brasil | 3–0 | Chiles flagg Chile | Åttendedelsfinale | 54 096 |
| 3. juli 2010 | 16:00 |  Paraguay | 0–1 |  Spania | Kvartfinale | 55 359 |

Trivia
------

* Mer enn 30 000 kvadratmeter med betong ble brukt i byggingen av Ellis Park.
* Mer enn 4 500 tonn armering ble brukt i gulvarealet på tilsammen 48 000 kvadratmeter.
* Nesten 500 000 sementsekker gikk med i arbeidet som er gjort over 3,2 millioner arbeidstimer.
* Det er lagt ca. 3,1 millioner mursteiner på stadionet, 1 372 vinduer av forskjellige størrelser, mer enn 4,1 km rekkverk og totalt 70 km rør til sitteplassene.
* Det er installert 50 høyttalere, hver med en effekt på 200 W, samt 30 høyttalere, hver med en effekt på 30 W. I tillegg finnes det 245 andre høyttalere rundt om på stadionet.

Se også
-------

* Orlando Pirates
* Johannesburg Stadium
* Soccer City

Referanser
----------

1. 1 2 3  «The History of Ellis Park». Ellis Park Stadium (Pty) Limited. Arkivert fra originalen 2. august 2008. Besøkt 9. oktober 2008.  «Arkivert kopi». Arkivert fra originalen 16. mars 2007. Besøkt 7. april 2010.
2. 1 2 3  «Ellis Park». FIFA. Arkivert fra originalen 25. desember 2018. Besøkt 9. oktober 2008.
3. 1 2  «Ellis Park Stadium». Orlando Pirates. Besøkt 9. oktober 2008.
4. ↑  «Ellis Park Stadium renamed to Coca-Cola Park». Ellis Park Stadium (Pty) Limited. 4. juli 2008. Arkivert fra originalen (Microsoft Word) 3. desember 2008. Besøkt 9. oktober 2008.  «Arkivert kopi». Arkivert fra originalen 3. desember 2008. Besøkt 7. april 2010.
5. ↑  «Strong wind causes chaos at Ellis Park». The Mercury. 18. januar 2007. Besøkt 9. oktober 2008.
6. ↑  «Final Report». Commission of Inquiry into the Ellis Park Stadium Soccer Disaster of 11 April 2001. 29. august 2002. Arkivert fra originalen (PDF) 11 desember 2008. Besøkt 9. oktober 2008.  Sjekk datoverdier i `|arkivdato=` (hjelp)

Eksterne lenker
---------------

* (en) Offisielt nettsted Rediger på Wikidata

* (en) Ellis Park Stadium – kategori av bilder, video eller lyd på Commons Rediger på Wikidata

* (en) 360 graders panorama

| * v
* d
* r
Stadioner i fotball-VM 2010 |
| --- |
| 
* Soccer City
* Moses Mabhida Stadium
* Cape Town Stadium
* Ellis Park Stadium
* Loftus Versfeld Stadium
* Nelson Mandela Bay Stadium
* Free State Stadium
* Peter Mokaba Stadium
* Mbombela Stadium
* Royal Bafokeng Stadium

 |

|  |  |
| --- | --- |
| Oppslagsverk/autoritetsdata | GeoNames
 |